**Ministru kabineta rīkojuma projekta**

**„Par valstij dividendēs izmaksājamo valsts sabiedrības ar ierobežotu atbildību „Latvijas Radio” peļņas daļu par 2018.gadu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par valstij dividendēs izmaksājamo valsts sabiedrības ar ierobežotu atbildību „Latvijas Radio” peļņas daļu par 2018.gadu” (turpmāk – Projekts) paredz saglabāt sabiedriskā elektroniskā plašsaziņas līdzekļa – valsts sabiedrības ar ierobežotu atbildību „Latvijas Radio” (turpmāk – Latvijas Radio) rīcībā 2018.gada peļņas daļu 138 234 *euro* apmērā un novirzīt šos finanšu līdzekļus Elektronisko plašsaziņas līdzekļu likumā un Latvijas Radio vidēja termiņa darbības stratēģijā 2019. – 2022.gadam noteikto mērķu sasniegšanai, veicot kapitālieguldījumus tehniskajā nodrošinājumā un infrastruktūrā, lai nodrošinātu sabiedriskā pasūtījuma izpildi. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas kapitāla daļu un kapitālsabiedrību pārvaldības likuma 28.panta trešā un ceturtā daļa, Ministru kabineta 2015.gada 22.decembra noteikumu Nr.806 „Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” (turpmāk – MK noteikumi Nr.806) 11.2.3.apakšpunkts un 15.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sabiedriskais elektroniskais plašsaziņas līdzeklis – Latvijas Radio ir valsts kapitālsabiedrība, kuras pamatkapitālu veido valsts ieguldītā manta. Nacionālā elektronisko plašsaziņas līdzekļu padome (turpmāk – Padome) ir Latvijas Radio valsts kapitāla daļu turētāja un veic tās dalībnieku sapulces funkcijas. Latvijas Radio galvenais uzdevums ir sabiedriskā pasūtījuma programmu veidošana un izplatīšana. Latvijas Radio darbības pamatmērķis nav peļņas gūšana (Elektronisko plašsaziņas līdzekļu likuma 7.panta pirmā daļa).  Saskaņā ar Elektronisko plašsaziņas līdzekļu likuma 70.panta ceturto daļu ieņēmumi no saimnieciskās darbības gūšanas var tikt ieguldīti Latvijas Radio infrastruktūras uzturēšanā.  Latvijas Radio laikā no 2018.gada 1.janvāra līdz 2018.gada 31.decembrim darbības periodā ir radusies peļņa 162 628 *euro.*  Likuma „Par vidēja termiņa budžeta ietvaru 2018., 2019. un 2020.gadam” 24.panta pirmajā daļā ir noteikts, ka dividendēs izmaksājamo peļņas daļu par 2018.gada pārskata gadu nosaka un aprēķina 85% apmērā no attiecīgās kapitālsabiedrības peļņas, t.i., Latvijas Radio ir jāizmaksā dividendēs 85% no Latvijas Radio peļņas, kas veido 138 234 *euro*. Saskaņā ar likuma „Par vidēja termiņa budžeta ietvaru 2018., 2019. un 2020. gadam” 24.panta trešo daļu Ministru kabinets normatīvajos aktos noteiktajos gadījumos un kārtībā var pieņemt lēmumu par atšķirīgu minimālo dividendēs izmaksājamo peļņas daļu, ievērojot Publiskas personas kapitāla daļu un kapitālsabiedrību pārvaldības likuma 28.pantā noteikto kārtību.  Atbilstoši MK noteikumu Nr.806 10.punktā noteiktajam, Publiskas personas kapitāla daļu un kapitālsabiedrību pārvaldības likuma 28.panta trešajā daļā minētajā gadījumā, ņemot vērā MK noteikumu Nr.806 11.punktā minētos apstākļus, valsts kapitāla daļu turētājs priekšlikumu par dividendēs izmaksājamo peļņas daļu (procentos no kapitālsabiedrības tīrās peļņas), kas atšķiras no kapitālsabiedrības stratēģijā noteiktā, pēc kapitālsabiedrības gada pārskata apstiprināšanas iesniedz Finanšu ministrijai un Pārresoru koordinācijas centram kopā ar attiecīgo pamatojumu.  Padome 2019.gada 30.maija sēdē (lēmums Nr.112) apstiprināja Latvijas Radio 2018.gada pārskatu.  Ņemot vērā Latvijas Radio noteikto vispārējo stratēģisko mērķi, Latvijas Radio izstrādāja vidēja termiņas darbības stratēģiju 2019. – 2022.gadam, kas ir saskaņota ar Pārresoru koordinācijas centru un apstiprināta ar Padomes lēmumu 2019.gada 28.martā.  Latvijas Radio 2018.gada peļņas daļas saglabāšanai Latvijas Radio rīcībā pamatojama ar to, ka laikā no 2014. līdz 2017.gadam Latvijas Radio strādāja ar zaudējumiem un 2018.gads ir pirmais gads, kad Latvijas Radio ir strādājis ar peļņu. Gatavojot 2017.gada pārskatu, tika konstatēts, ka no iepriekšējiem gadiem ir uzkrātas saistības par neizmantotajām atvaļinājuma dienām, kas 2017.gada pārskatā tika iekļautas kā zaudējumi, bet 2018.gada laikā tika pārskatītas un daļēji dzēstas. Tā kā šis lēmums netika pieņemts viena finanšu gada ietvaros, tas ir ietekmējis Latvijas Radio 2018.gada darbības rezultātus. Minētā uzkrāto atvaļinājuma dienu dzēšana neietekmē naudas plūsmu. Saskaņā ar Ministru kabineta 2015.gada 22.decembra noteikumu Nr.775 „Gada pārskatu un konsolidēto gada pārskatu likuma piemērošanas noteikumi” 164.punktu aplēstās saistību summas pret darbiniekiem par pārskata gadā uzkrātajām neizmantotām atvaļinājuma dienām sabiedrības grāmatvedībā uzskaita bilances postenī „Uzkrātās saistības”. 2017.gada pārskatā, veidojot bilances posteni „Uzkrātās saistības”, šī summa tika iekļauta peļņas un zaudējumu aprēķinā izmaksu sastāvā, līdz ar to tika samazināta arī Latvijas Radio 2017.gada peļņa, gadu beidzot ar zaudējumiem. Savukārt 2018.gadā, kad tika dzēsta daļa uzkrāto saistību, tad par šo summu tika  atzīti ieņēmumi un tādējādi palielināta 2018.gada peļņa, par ko ir jāmaksā dividendes. Tomēr Latvijas Radio 2018.gada pārskatā uzrādītā uzņēmuma grāmatvedības peļņas daļa, kas ir radusies no uzkrāto saistību dzēšanas, nav reāla nauda. Iemaksājot šos līdzekļus valsts budžetā kā dividendes, Latvijas Radio pietrūks reālas naudas un iestāsies MK noteikumu Nr.806 11.2.3.apakšpunktā minētā situācija – finanšu nestabilitāte, pasliktināsies likviditātes rādītājs, tātad tiks apdraudētas Latvijas Radio iespējas segt īstermiņa saistības. Papildus jāuzsver, ka Latvijas Radio ir viens no zemākajiem sabiedriskā medija finansējumiem starp Eiropas valstīm un arī zemākais starp Baltijas valstīm. Latvijas Radio ilgstoši nav piešķirti līdzekļi plānveidīgām investīcijām tehnoloģiju attīstībā un ēkas infrastruktūrā. Līdzekļi ir tikuši piešķirti tikai avārijas situāciju risināšanā, palielinot šādu situāciju arvien biežākas rašanās risku, līdz pat nespējai nodrošināt programmu pārraidīšanu ēterā, līdz ar ko nebūtu pamatoti vēl vairāk pasliktināt Latvijas Radio finansiālo situāciju, izmaksājot dividendes.  Ievērojot minēto, tiek ierosināts dividendēs izmaksājamo peļņas daļu saglabāt Latvijas Radio rīcībā un novirzīt kapitālieguldījumiem Latvijas Radio tehniskajā nodrošinājumā un infrastruktūrā, nodrošinot 2.ētera studijas mikseru konsoles iegādi un nomaiņu, audio signālu apstrādes konvertoru komplekta iegādi 1.studijai, nepieciešamos pamatlīdzekļus 5.ētera studijas funkcionalitātes maiņai, ēkas Doma laukuma fasādes logu restaurācijas projekta izstrādi, ēkas iekštelpu renovāciju un atjaunošanu (detalizētu informāciju pa izdevumu pozīcijām skatīt Projekta sākotnējās ietekmes novērtējuma ziņojuma (anotācijas) III sadaļā). Visus minētos kapitālieguldījumus plānots veikt 2019.gadā.  Ievērojot iepriekš sniegto pamatojumu un saskaņā ar MK noteikumu Nr.806 11.2.3.apakšpunktu, Padome kā Latvijas Radio valsts kapitāla daļu turētāja lūdz atļauju Latvijas Radio 2018.gada peļņas daļu 138 234 *euro* apmērā saglabāt Latvijas Radio rīcībā, novirzot šos finanšu līdzekļus Elektronisko plašsaziņas līdzekļu likumā un Latvijas Radio vidēja termiņa darbības stratēģijā 2019. – 2022.gadam noteikto mērķu sasniegšanai un sabiedriskā pasūtījuma izpildei, veicot kapitālieguldījumus Latvijas Radio tehniskajā nodrošinājumā un infrastruktūrā.  Atbilstoši MK noteikumu Nr.806 6.punktam, valsts atteikšanās no tai izmaksājamās Latvijas Radio peļņas daļas ir vērtējama kā ar Eiropas Savienības iekšējo tirgu saderīgs komercdarbības atbalsts, kurš tiek sniegts, ievērojot Komisijas paziņojumā un Komisijas lēmumā noteikto. Komisijas 2011.gada 20.decembra lēmums (C(2011) 9380) „Par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi” (turpmāk – Komisijas lēmums) nosaka kritērijus, saskaņā ar kuriem šāds valsts atbalsts ir vērtējams kā saderīgs ar iekšējo tirgu un atbrīvots no Līguma par Eiropas Savienības darbību 108.panta 3.punktā paredzētās paziņošanas prasības. Atbilstoši Komisijas lēmuma 2.panta a) apakšpunktam no minētās paziņošanas prasības ir atbrīvojamas kompensācijas (valsts atbalsts), kas nepārsniedz gada summu 15 milj. *euro* par pakalpojumu ar vispārēju tautsaimniecisku nozīmi sniegšanu jomās, kas nav transports un transporta infrastruktūra. Komisijas lēmuma, kā arī Komisijas paziņojuma par valsts atbalsta noteikumu piemērošanu sabiedriskajai apraidei (2009/C 257/01) izpratnē Latvijas Radio kā sabiedriskais elektroniskais plašsaziņas līdzeklis, kas sniedz likumā noteiktu pakalpojumu ar vispārēju tautsaimniecisku nozīmi (nodrošina sabiedriskā pasūtījuma izpildi), ir uzskatāms par saimnieciskās darbības veicēju nozarē, kurā pastāv konkurence Eiropas Savienības iekšējā tirgū, un uz to ir attiecināmas komercdarbības atbalsta kontroles normas gadījumos, kad valsts atsakās no tai izmaksājamās peļņas daļas. Tomēr nedz valsts budžeta dotācija Latvijas Radio sabiedriskā pasūtījuma nodrošināšanai (2019.gadā – 8 105 290 *euro*), nedz dividendēs izmaksājamā peļņas daļa (138 234 *euro)* kopā nesasniedz Komisijas lēmumā noteikto 15 milj. *euro* gadā kritēriju un līdz ar to minētais valsts atbalsts ir atbrīvojums no paziņošanas prasības. |
| 3. | Projekta izstrādē iesaistītās institūcijas | Kultūras ministrija, Padome. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | | 2019.gads | | Turpmākie trīs gadi (*euro*) | | | | |
| 2020.gads | | 2021.gads | | 2022. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | | 2 | 3 | 4 | 5 | 6 | 7 | 8 |
| 1. Budžeta ieņēmumi | | 209 440 039 | - 138 234 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 209 440 039 | - 138 234 | 0 | 0 | 0 | 0 | 0 |
| 1.2. valsts speciālais budžets | | 0 | 0 | 0 | 0 | 0 | 0 | 0 |
| 1.3. pašvaldību budžets | | 0 | 0 | 0 | 0 | 0 | 0 | 0 |
| 2. Budžeta izdevumi | | 0 | 0 | 0 | 0 | 0 | 0 | 0 |
| 2.1. valsts pamatbudžets | | 0 | 0 | 0 | 0 | 0 | 0 | 0 |
| 2.2. valsts speciālais budžets | | 0 | 0 | 0 | 0 | 0 | 0 | 0 |
| 2.3. pašvaldību budžets | | 0 | 0 | 0 | 0 | 0 | 0 | 0 |
| 3. Finansiālā ietekme | | 209 440 039 | - 138 234 | 0 | 0 | 0 | 0 | 0 |
| 3.1. valsts pamatbudžets | | 209 440 039 | - 138 234 | 0 | 0 | 0 | 0 | 0 |
| 3.2. speciālais budžets | | 0 | 0 | 0 | 0 | 0 | 0 | 0 |
| 3.3. pašvaldību budžets | | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | 0 | 0 | 0 | 0 | 0 | 0 |
| 5. Precizēta finansiālā ietekme | | X | 0 | 0 | 0 | 0 | 0 | 0 |
| 5.1. valsts pamatbudžets | | 0 | 0 | 0 | 0 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | Peļņas daļu  138 234 *euro* apmērā plānots novirzīt kapitālieguldījumiem Latvijas Radio tehniskajā nodrošinājumā un infrastruktūrā 2019.gadā:   |  |  | | --- | --- | | **Izdevumu pozīcija** | **Summa, *euro*** | | Latvijas Radio 2 ētera studijas mikseru konsoles iegāde | 38 172,97 | | Latvijas Radio 2 ētera studijas mikseru konsoles nomaiņai nepieciešamā papildus aparatūra – pamatlīdzekļi | 7 550,00 | | Audio signālu apstrādes konvertoru komplekta iegāde Latvijas Radio 1 studijai | 23 939,85 | | Latvijas Radio 5 ētera studijas funkcionalitātes maiņai nepieciešamie pamatlīdzekļi | 15 000,00 | | Latvijas Radio ēkas Doma laukuma fasādes logu restaurācijas projekta izstrāde | 12 000,00 | | Latvijas Radio ēkas iekštelpu renovācijas un atjaunošanas pakalpojumi 2019.gada II pusgadā | 41 571,18 | | **Kopā:** | **138 234,00** | | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Amata vietu skaita izmaiņas | | Projekts šo jomu neskar. | | | | | | |
| 8. Cita informācija | | Nav | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | |
| Projekts šo jomu neskar. | | | | | | | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Padome, Latvijas Radio. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāra p.i. B.Zakevica

Pētersone 67206767

[Baiba.Petersone@latvijasradio.lv](mailto:Baiba.Petersone@latvijasradio.lv)

Rone 26549071

[Inga.Rone@latvijasradio.lv](mailto:Inga.Rone@latvijasradio.lv)